У асобе галоўнага рэдактара любога выдання сродкаў масавай інфармацыі бачыла і бачу носьбіта энцыклапедычных ведаў і ўменняў, уладальніка такіх, на мой погляд, абавязковых рысаў характару, як адданасць сваёй справе, пачуццё глыбокай адказнасці перад людзьмі і самім сабою, інтэлігентнасць, удумлівасць, цярплівасць, тактоўнасць, добразычлівасць, уменне весці справядлівы дыялог з аўтарамі прапаноўваемых матэрыялаў, а таксама вынаходзіць у паўсядзённым імклівым рытме жыцця тыя, адзіныя, моманты, якія выклічуць інтарэс у чытачоў. Іван Аляксандравіч Шлык — шчаслівы ўладальнік названых вышэй, неабходных для журналіста-кіраўніка, якасцей.